Þeim þremur sem handteknir voru vegna hnífsstungu við Ingólfstorg í Reykjavík í fyrrinótt hefur öllum verið sleppt. Þeir eru ýmist undir eða yfir lögaldri, en allir yngri en tuttugu ára. Sá sem stunginn var er undir lögaldri. Ekkert er vitað um líðan hans. Varðstjóri lögreglunnar á höfuðborgarsvæðinu segir að rannsókn málsins sé í fullum gangi, en það er rannsakað sem alvarleg líkamsárás eða tilraun til manndráps. Hann segir að til átaka hafi komið milli tveggja hópa sem leitt hafi til árásarinnar. Aðspurður hvort farið hafi verið fram á gæsluvarðhald yfir þeim sem handteknir voru, segir hann að ekki hafi þótt grundvöllur til þess. Þeim var því sleppt að lokinni skýrslutöku.
Þeim þremur sem handteknir voru vegna hnífsstungu við Ingólfstorg í fyrrinótt hefur öllum verið sleppt. Þeir eru ýmist undir eða yfir lögaldri, en allir yngri en tuttugu ára. 